Երրորդ` մենք պետք է հասկանանք, որ Հայաստանի պես երկրում, որը համեմատաբար աղքատ է, ժողովրդավարությունը մեկ օրում չի կառուցվելու, ոչ էլ երկու օրում: Մենք պետք է մեզ համար խնդիր ձևակերպենք` ամեն ընտրական ցիկլը մեզ մոտեցնում է ժողովրդավարությանը, ամեն ընտրական ցիկլը պետք է նախորդից լավը լինի: Բայց մենք պետք է երաշխավորենք նաև ինչ-որ իմաստով պետության շարունակականությունը: Պետության շարունակականություն նշանակում է, որ փողոցից ուղղակի չի կարելի գալ ու նախագահական պալատը գրավել: Դա այն սցենարն էր, որ փորձում էր իրականացվել 2008թ.: